32003R0940
L 133/61
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 940/2003 НА КОМИСИЯТА
от 28 май 2003 година
относно заявленията за лицензии за внос на ориз с произход от и идващ от Египет в рамките на тарифната квота, предвидена в Регламент (ЕО) № 196/97 на Комисията
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 3072/95 на Съвета от 22 декември 1995 г. относно общата организация на пазара на ориз (1), последно изменен с Регламент (ЕО) № 411/2002 (2),
като взе предвид Регламент (ЕО) № 2184/96 на Съвета от 28 октомври 1996 г. относно внос в Общността на ориз с произход от и идващ от Египет (3),
като взе предвид Регламент (ЕО) № 196/97 на Комисията от 31 януари 1997 г. относно определяне на подробни правила за прилагане на Регламент (ЕО) № 2184/96 на Съвета относно внос в Общността на ориз с произход от и идващ от Египет (4), и по-специално член 4, параграф 3, втора алинея от него,
като има предвид, че:
(1)
Член 4, параграф 3 от Регламент (ЕО) № 196/97 на Комисията постановява, че Комисията трябва да определи единен процент на намаляване на заявени количества, ако подадените заявления за лицензия превишават наличните количества. Цитираният член също предвижда, че Комисията трябва да уведоми държавите-членки за решението си в рамките на 10 работни дни, считано от деня на подаване на заявлението за лицензия.
(2)
Заявленията за лицензия за внос на ориз, попадащ под код по КН 1006, подадени от 1 септември 2001 г. до 19 май 2003 г., обхващат количество от 32 065 тона, докато максималното налично количество е 32 000 тона ориз, попадащ под посочения по-горе код.
(3)
Единният процент на намаление по член 4, параграф 3 от Регламент (ЕО) № 196/97 следователно трябва да бъде определен за заявленията за лицензия за внос, подадени към 19 май 2003 г. и ползващи се от намаление на митата, предвидено в Регламент (ЕО) № 2184/96.
(4)
Не се издават лицензии за внос, допускащи намаление на митата за текущата пазарна година.
(5)
С оглед постигането на тази цел настоящият регламент влиза в сила в деня на публикуването му в Официален вестник на Европейския съюз,
ПРИЕ НАСТОЯЩИЯ РЕГЛАМЕНТ:
Член 1
Заявленията за лицензии за внос на ориз, попадащ под код по КН 1006, ползващ се с намаление на митата, предвидени в Регламент (ЕО) № 2148/96, подадени към 19 май 2003 г. и съобщени на Комисията, са основание за издаване на лицензии за количествата, посочени в заявленията, умножени с процент за намаляване в размер на 24,475.
Член 2
Лицензии за внос съгласно Регламент (ЕО) № 2148/96 не се издават за заявления за лицензии за внос на ориз, попадащ под код по КН 1006, подадени към или след 20 май 2003 г.
Член 3
Настоящият регламент влиза в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 28 май 2003 година.